《王明美招饮有能窥狗窦之语因作诗贻之》
宋代·李新

校书隐马队，饮酒窥狗窦。
礼法不见缚，高轩一宇宙。
二王咤连璧，小王腹如绣。
囊无一个钱，气自秦楚富。
公子莫焚券，妇翁幸铜臭。
往年数青蝇，腾{黯立换水}辄尚口。
言我已投劾，谓子不长寿。
本自植芜蘼，返恶芝蘅秀。
青蝇复青蝇，劝尔一盃酒。
云衢列遮拦，鬼录有先后。
马粪多长者，百怨不怀旧。
持此几餕余，诸君相挽就。
坐上要车公，老李苦春瘦。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。